पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक. केंद्रीय माध्यमिक शिक्षा बोर्ड की ग्रेडिंग प्रणाली सीजीपीए (क्युमुलेटिव ग्रेडिंग प्वाइंट्स एवरेज) विद्यार्थियों के लिए परेशानी बन गई है। सीबीएसई ने 11वीं कक्षा में नियमित दाखिले के लिए एक मापदंड तय किया है। इसके तहत 10वीं कक्षा में सात सीजीपीए श्रेणी प्राप्त करने वाले विद्यार्थी को ही विज्ञान व गणित विषय में प्रवेश दिया जाएगा। इस वजह से 10वीं के परीक्षा परिणाम में ग्रेडिंग प्रणाली का सूत्र विद्यार्थियों के लिए तनावपूर्ण साबित हो रहा है।
शिक्षाविदों का कहना है कि सामान्य की तुलना में प्रतिभावान विद्यार्थियों को प्रोत्साहित करने के उद्देश्य से ही यह रणनीति बनाई गई है। हालांकि, बोर्ड से संबद्ध स्कूलों के संचालकों ने बताया कि अगर किसी कारणवश विद्यार्थी का ग्रेड कम हैं लेकिन दूसरी गतिविधियों में उसके अंक अच्छे हैं, तो उनके अंक जोड़कर विद्यार्थी को 11वीं कक्षा में दाखिला दिया जाएगा।
विज्ञान के लिए 60 प्रतिशत अंक जरूरी
विज्ञान संकाय के लिए 10वीं में 60 प्रतिशत से अधिक अंक होने जरूरी है। एमडीएन स्कूल के प्राचार्य डॉ. आरएस पंवार ने बताया कि अधिकतर सीबीएसई स्कूलों में 11वीं कक्षा के लिए अप्रैल माह में ही प्रोविजनल दाखिले हो चुके है। उन्होंने बताया कि सममेटिव मूल्यांकन के अंकों के आधार पर स्कूलों की प्रबंधक कमेटियों ने विद्यार्थियों के दाखिले का अनुमान लगा लिया था। इस आधार पर 60 प्रतिशत से अधिक अंक प्राप्त करने वाले विद्यार्थी को विज्ञान और 50 से अधिक अंक लेने वाले को वाणिज्य संकाय में दाखिला दिया गया है।
सीजीपीए के तहत होगा चयन
जॉन वेस्ले कॉन्वेंट स्कूल की प्राचार्या ममता मलिक ने बताया कि नियमित दाखिले के लिए 10वीं कक्षा मूल प्रति होनी जरूरी है। उन्होंने बताया कि 10वीं परीक्षा परिणाम घोषित होने के बाद बोर्ड द्वारा जारी किए आदेशों के अनुसार ही विद्यार्थी को सीजीपीए के तहत ही संकाय का चयन करना होगा। 11वीं कक्षा में 75 प्रतिशत सीटों पर प्रोविजनल दाखिले हो चुके है और अब विद्यार्थियों से संपर्क कर 10वीं की मूल कॉपी मंगवाई जा रही है ताकि उनका नियमित दाखिल किया जा सकें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva hin_Deva hin_Deva zho_Hant eng_Latn